ට්‍රැක් - කෙටි කතාව 04 කොටස

ආකර්ෂ වටපිට බලන ගමන් පෙන්නුවෙ නුග ගහක්. ඒකෙ වටේටම මුල් විහිදිච්ච ලොකු එකක්. මම හිටපු තැනම නැවතුනා. නොකිවුවත් එයා කිවුවෙ අපිත් ගහක් අස්සට යමු කියලද. මම එහෙමම ඉද්දි ආකර්ෂ මහ හයියෙන් හිනා උනා.

"උබ බය උනාද බන්. වරෙන් වරෙන් ඉක්මනට අරුන් බනිනවත් ඇති.."

මගෙ අතින් අල්ලන්ම හිටපු නිසා එයාට මාව නවත්තගන්නත් ලේසි උනා.

"අයි උබ බොන්නැද්ද"

මගෙ කෙනෙක් විනාස වෙනවා වගේ හැගීමක් හිතට ආවෙ. මෙච්චර පොඩි වයසින්ම බොන්න පටන් අරන්. අනිත් උන් ගැන නාව දුකක් ආකර්ෂගෙ බීම ගැන මට ආවා. ඒකයි මම එච්චර කේන්ති ගත්තෙ.

මම කේන්තියෙන් බනින ටිකම මදිද මම අකමැති විත්තිය තේරුම් ගන්න.

"වරෙන්කො බීවෙ නැති උනාට කමක් නෑ වාඩිවෙලා ඉන්නවා."

අකමැති උනත් මම ආකර්ෂගෙ කීමට පිටුපෑවෙ නෑ. දවසින් දෙකෙන් මට එයාව වෙනස් කරන්න බෑ. කාලෙක ඉදන් කරගෙන ආපුවනෙ. නුග ගස්වල මුල් උඩ කට්ටිය වාඩිවෙලා මැද්දෙන් බෝතල් දෙකක් තියාන පේප ප්ලේට්වල බයිට් දාලා සේරම ලෑස්ති කරන් ඇවිත් තියෙන්නෙ. කාලෙක ඉදන් මෙහෙ එන්නෙ යන්නෙ ඕකට තමා. මම එයාලට පිටුපාලා වාඩිඋනා. බලන්නවත් කැමැත්තක් නෑ මට ඒ පැත්ත.

"හසරැල් මොකෝ බන් පැත්තකට වෙලා මොනාහරි කාපන්. "

කවුද කතා කරේවත් කියලා හොයන්න බැරි තරම් මත් උන හඩක්. මම හැරුනම එකෙක්වත් මගෙ දිහා බලාන නෑ. ජනිත් වර්ෂගෙ ඔඩොක්කුවෙ ඔලුව තියාන. තව උන් දෙන්නෙක් ඉතිරි බෝතලේ බදාන. තව කොල්ලෙක් ගහක් මුල නැවිලා. ආකර්ෂ ඉදපු තැනම ඔලුවත් පහතට කඩාන ඉන්නවා. වර්ෂනම් බීව පාටක්වත් නෑ. මම බලාන ඉද්දි ප්ලේට් එකකින් අරන් ඌ මොනාහරි අහුරක් කටේ දාගත්තා. ඌ නම් බයිට් කන්නමයි ඇවිත් තියෙන්නෙ.

බොන්නැති මට කන්නත් එපා. අනිත් උන් අදාල නෑ. මට තරහා ආකර්ෂ නාස්ති වෙන එකටයි. කාලෙකින් දැක්ක හොද කොල්ලෙක් එයා. කොල්ලො උනහම බීවා කෑවට කමක් නෑ. ඒත් තාම ස්කෝලෙ යන වයස. එක අතකට එයාව ලග තියාන පරිස්සම් කරන්න කෙනෙකුත් නෑනෙ. ඒකයි මේ විදියට හොර වැඩ කරන්නෙ. මට හිතුනා එයාව බලාගන්න.

මගෙ කල්පනා ලෝකෙ ඉදපු කෙනා මගෙ ගාවින්ම ඇවිත් වාඩිඋනා. එයා දිහා බලන්නත් කලින් මගෙ උරහිසෙන් ඔලුව ඇල කරේ අමාරුවෙන්. එයා ගාවින් ආවෙ සැර අරක්කු ගදක්. ආකර්ෂ අත් දෙකෙන්ම මූණ වහගන හිටිය නිසා මට එයාව පෙවුන්නෑ. ඒත් මම ඒ මූණ මවාගත්තා.

"ඔලුවෙ කැක්කුමයි මැනික ඉන්න බෑ.."

කටට හොද වචන ටිකක් ආවා.මම ඒවා තෝරලා බේරලා කතා කරේ මොනා උනත් ආකර්ෂ ගැන ලොකු ගෞරවයක් තාම හිතේ තියෙන නිසා.

"කෝ මාව අල්ලන්නෙපා කට්ටිය බලාන ඇති."

මගෙ උකුලට වැටිච්ච එයාගෙ අත් අකීකරු විදියට එහෙ මෙහෙ යද්දි මම ඒවා නැවැත්තුවා. බීලා නිසා එහෙම හැසිරෙන බව මම හොදාකාරෙන්ම දන්නවා හොද සිහියෙන් ඉද්දි එයා පිලිවෙලයි.

"ම්ම් ඇයි සුදූ එහෙම කියන්නෙ මාව එපාද? දේශානිත් මාව දාලා ගියා. අහ් මට යන්නද කියන්නෙ."

කවුද දේශානි. කලින් ඉදියා කීව කෙල්ල වෙන්න ඕනෙ. මොනා උනත් පොර සීරියස් කරපු එකක්ද කොහෙද. මතක් වෙච්චි ගමන් මූඩ් ගහන්න. මට ආවෙ ඉරිසියාවක්. ඒකයි ඒකිව මතක් උන එක වෙනුවට මම අල්ලන්නෙපා කීවේ. ඒකට එයා මූඩ් ගැහුවා කියලා හිතින් හිතාගත්තෙ.

"හරි හරි අල්ලන්නකො එහෙනම්. අරුන් බලාන හිටියට කමක් නැද්ද එතකොට."

මම ගොඩක්ම ඒකට ඉඩ දුන්නෙ කතාව මැද්දට ආව කොහෙදෝ නැති දේශානිව 
අයින් කරන්න. හොදින් ඉන්න කාලෙ ඒ කෙල්ල ආකර්ෂ බලාන තියෙනවා. මටත් ඕන උනේ කවදහරි ඒ කෙල්ලගෙ නම වෙනුවට මගෙ නම කියවෙනවට. හැබැයි ඒ දාලා ගියා කියලා නෙමේ. අදටත් මගෙ ලගමයි කියලා කියවෙන්න. ආකර්ෂ මගෙ දකුණු අත අල්ලලා ඇගිලි කරු අස්සෙ එයාගෙ ඇගිලි පටලවගත්තා. මට හීනයක් වගේ. දැන් එයා එක්ක තරහෙන් ඉදපු බවක් මට මතකවත් නෑ. මම එයා අල්ලන් ඉදපු අත උඩින් අනිත් අතත් තියාගත්තා. එයාගෙ අත් සෑහෙන්න ගොරෝසුයි. අතේ මැණික් කටුව ගාව ගොඩක් රතුවෙලා. පවු ඊයෙ සෙල්ලම් කරලා වෙන්න ඇති.

පැයක්ම ආකර්ෂ මගෙ කන ගාව එක එක ඒවා කිය කියා හිටියෙ. මම ඒවට අහුම්කන් දුන්නා විතරයි. එයාගෙ අතත් පොඩි කරන ගමන් මුකුත් නාහ හිටියෙ අහනවනම් මගෙ හිතත් අකමැති ප්‍රශ්න මට අහන්න මතක් උනේ. එයා වැඩිමනක් කියෙවුව්වෙ ස්කෝලෙ ක්‍රීඩා ගැනම තමා. ඒ කියපුවයෙන් මට තේරුනේ ආකර්ෂ ඇත්ලටික්වලට අමතරව ගොඩක් දේවල් කරනවා කියලා.

"මල්ලි මේ උබලා ඕවා අස්කරන් පුලුවන් ඉක්මනට පලයල්ලා. අරහෙ හරක් ගෙනියන්න ආව ගෑනියෙක් පොලිසියට කෝල් කරලා. කපල් ගැන තමා කියලා තියෙන්නෙ ඒ උනාට දිගටම සර්ච් කරොත් උබලටත් කේස් වැටෙයි කොල්ලො."

"අනේ ගොඩක් ස්තූති අයියෙ. අපි යන්නම්."

ඒ කොල්ලට නම් වදින්න ඕනෙ. කවුද කියලා නොදැන එහෙම උදවුවක් කරපු එකම මදෑ. මම ආකර්ෂව උස්සන් නැගිට්ටා.

"මලින්ද අවුලක් නෑනෙ යන්න පුලුවන්ද. කෝ නැගිටපන් බල්ලො මෙතන හිටියොත් ගස් තමා."

"හසරැල් උබ අයියව එක්ක පලයන් මම මූව ගන්නම්."

වර්ෂ මලින්දව උස්සද්දි මම ආකර්ෂව වත්තන් කරන් අඩිපාරෙ ඉස්සරහට ආවා. අදුරන උන් හිටියට වැඩක් නෑ ඒ වගේද පොලිසියට අහුඋනොත්. ආකර්ෂට බීලා වැඩිය පුරුද්දක් නෑ. තවම හරිහැටි සිහියකුත් නෑ. ඒ අස්සෙ අර කෙල්ලගෙ නම කියවනවා. මම ඒ කට මිරිකුවෙ අහන් ඉදලා බැරිම තැන. සිහියෙන් ඉද්දි නැති චාන්ස් බීවම තමා හම්බෙන්නෙ හැබැයි.

"කට පියාගනින්කො බන් පුදුම වදයක් ඉතිම් දේශානි මොකද..ගියපු උන් වැඩක්ද දැන් ඔයාට මම ඉද්දි."

ඈතින් පේන බයික් දිහාට මම පය ඉක්මන් කරා..

"හසරැල් උබට බෑනේ."

වර්ෂ බයික් එකකට නැගලා ස්ටාර්ට් කරා. ඊටපස්සෙ ආකර්ෂව ඒකෙ වාඩි කෙරෙව්වා.

"ජනියා උබ අරක ගෙනෙම්. මම අයියව එක්ක යන්නම්. හසරැල් උබත් නැගපන්."

මම නැගලා ආකර්ෂව මගෙ ඇගට හේත්තු කරගත්තා. මට එයා වැටෙයි කියලා බය හිතුනා. කලින්ට වඩා සිහිය තිබ්බා එයාට.ඒ නිසා මම ස්පර්ශයෙන් උනත් ප්‍රවේශම් උනා. ජනිත් මලින්දව දාන් නගිද්දි අර කොල්ලො දෙන්නගෙන් එක්කෙනෙක් ඒ බයික්කෙට නැගලා මලින්දගෙ බයික් එකට ඉතුරු කොල්ලා නැග්ගා. දැන් තමා ඇගට ලේ ටිකක් ඉනුවෙ. අපි මුකුත් නොදැන හිටියනම් කාට කියන්නද දෙයියනේ.

"බයික් එක ගන්න ඕනෙ බන්. සාගරලගෙ ගෙදෙට්ට දැම්මෙ. ඔහොම්ම එහෙට හරවපන්කො."

"තමුසෙට පුලුවන්ද ගෙනියන්න. පස්සෙ එමුද එක්කො."

"අම්මා ඇහුවම උබ කියපන් එහෙනම්."

ආකර්ෂ බැහැලා බයික් එක පාරට අරන් ආවා. මම ඒකෙ නැග්ගෙ ආව විදියටම යනවට වඩා එයාගෙ පරිස්සම ගැන බලන්න. පාරට දැම්මත් වෙනසක් නෑ ආව වගේම යනවා. ආකර්ෂලගෙ ගෙවල් තිබ්බෙ ජෑන්තිපුර. මේන් රෝඩ් නොයා අතුරු පාරවල්වලින්ම යන්නයි එයා ට්‍රයි කරේ. එකේ ඇල පාරෙන් ගල් විහාරෙ ගාවට ඇවිත් අවුට් බැරියල් එකෙන් ඇවිල්ලා ඇතුමල්පිටිය ඉස්කෝලෙ පාරෙන් බැදිවැවට දාලා තමා අපි ආවෙ. ලයිසන් තිබ්බට පොර බීලනෙ ඉන්නෙ කොහොමත්. අනිවාරෙන්ම ගෙදරින් කේස් ඇති.

ආකර්ෂලගෙ ගෙදර සෑහෙන්න ලොකුයි. තාප්ප බැදලා ගේට්ටුවක් දාලා වත්ත උනත් පිලිවෙලයි. ගෙදර වාහනේකුත් නවත්තලා තිබ්බා. ආකර්ෂගෙ අම්මත් ගෙදර ඉන්නවා ඇති එහෙනම්.

"එන්න යමු ඇතුලට."

"අම්මා ඉන්නවද."

"එයා එද්දි රෑවෙනවා බන්.කවුරුත් නෑ මම විතරයි ඉන්නෙ එනවා යන්න."

හිත සැහැල්ලු උනේ එතකොට. මම ඇතුලට ආවා. ඇතුල උනත් මාරම ලස්සනයි. බඩු පුරවලා නෑ අවශ්‍ය දේ විතරයි. හැබැයි සේරම වගේ තිබ්බා..

"මොනාහරි ගෙන්නං තමා කන්න වෙන්නෙ."

"ඉන්නකො මම උයන්නම්."

"උබ උයන්න අනේ පලයන් බන්.."

"ඇයි."

බෑ කීව අපහාසෙටත් එක්ක උයලම පෙන්නන්න මට ඕන උනේ. ආකර්ෂ මාව කුස්සියට එක්කරන් ගියා. ඒත් මොනාද පාර්සල් වගයක් පැන්ට්‍රිය උඩ තියෙනවා දැකලා එයා ඒවා ඇරලා බැලුවා.

"කෑම ගෙනත් තියලා කවුරුහරි ඒනිසා බේරුනේ කියලා හිතාගනිම්."

එයා විස්වාස නොකලට අම්මා තාත්තා ගෙදර නැතිවෙද්දි මම තනියම උයන්කාපු දවස් කොච්චර තිබ්බද. උයන්න කියලා දෙන්න කෙනෙක් හිටියෙත් නෑ මට. මුල් කාලෙ උයපු කෑම කටේවත් තියන්න බෑ. එක්කො ලුණු වැඩි නැත්තම් කහ රහයි ව්‍යාංජනේ තැම්බිලා මදි. කාලයක් යද්දි කටට රහට කෑමක් උයාගන්න තැනට මම ආවා.

ආකර්ෂ බත් පාර්සල් දෙකක් අරන් එකක් මට දුන්නා. මල්ලි තව බත් දෙකක් තියෙනවා. කෑම එක රයිස් ඇන්ඩ් කරි එකක්.

"කෝ වර්ෂ තව නෑනෙ.මොනා කරගත්තද දන්නෑ. කෝල් එකක්වත් දීලා බලමු."

"ඌ දැන්ම එන එකක් නෑ බන්.. කොල්ලො ටික ගල්විහාරෙත් ගිහින් එයි."

"බීලා බීලා එහෙත් ගිහින්ද අනේ මන්දා. අයියා විදියට එක කෝල් එකක් දුන්නද ආවට පස්සෙ."

"ඌ බබෙක්ද අරුන් ටිකත් ඉන්නවනෙ එන වෙලේක එයි."

"හවස්වෙලා මාව ඇරලවනවද."

"කොහෙටද."

"ඇයි ස්කෝලෙට."

"මෙහෙ ඉමු. හෙට උදේම යන්න පුලුවන්නෙ."

එයාම ඉන්න කියද්දි මට ඕනෙ උනේ නෑ හොස්ටල් එකට යන්න. ඒත් ආකර්ෂගෙ අම්මා මොන වගේද දන්නෑනෙ. ඩොක්ට කෙනෙක් නම් කරුණාවන්ත වෙන්න ඕනෙ. පොඩ්ඩක් හිත සැහැල්ලු උනා ඒකෙන්.

"යමු නාලා එහෙම පොඩි වැඩ වගේකුත් තියෙනවා කරන්න."

සාලෙ තියෙන පඩිපෙලෙන් ඉහල මාලෙට ඇවිත් කාමර කීපෙකින් එකක් ඇරන් ආකර්ෂ ඇතුලට ගියා.එයාගෙ කාමරේ ඒක වෙන්න ඕනෙ. කොල්ලෙක් උනාට පිලිවෙලයි. ඇද අස් කරලා පොත් ටික වෙනම මේසෙක රෙදි තැන තැන දාලා නෑ.බලන්නම වටිනවා ඒ කාමරේනම්.

ආකර්ෂ රැක් එකෙන් ටවල් එකක් අරන් කරේ දාගත්තා.

"දෙන්නම නෑවොත් වෙලාවයි වතුරයි දෙකම ඉතුරුයි.
.කැමතිද දන්නෑ."

"යන්නකො ගිහින් නාගන්න බීලා බීලා ගදේ බෑ.."

මම නහය අකුලන ගමන් කිවුවෙ එයා මගෙ ගාවට එන නිසා තරහා කරලා හරි යවාගන්න. ඒත් ඒකෙන් උනේ යන්නෙ නැතුව මගෙ ගාවටම ආපු එක. ගදයි කිවුවට දැන් තමා අරක්කුවල සැර ගන්ධය මගෙ නහයට දැනුනෙ. වෙන කෙනෙක්නම් අප්‍රසන්න වෙන්න තිබ්බා.

"වරෙන් වරෙන් දැන් තෝ එන්නම ඕනෙ ගදද නැද්ද පෙන්නන්නම්කො."

"බෑ බෑ යන්නකො කවුරුහරි එයි."

"කවුරුත් හිටියද ගෙදර නෑනෙ මෙහෙ එනවකො."

"යන්නකො අනේ හොද ලමයා වගේ ගිහින්නා ගන්නකො. මම ඊටපස්සෙ නාන්නම්.."

අකමැති මූණකුත් දාගෙන එයා වොෂ්රූම් එකට ගියෙ. එහෙමයි කියලා මට එයා එක්ක එකට නාන්න බැහැනෙ. ආකර්ෂ එනකන් මම එයාගෙ පොත් මේසෙ බැලුවා. බිත්තියෙ ආවර්තිතා වගුවක් බයෝවල රූපසටහන් තව සමීකරණ එහෙම කොලවල ලියලා ගහගෙන. පොත් උනත් ලස්සනට පිටකවර එහෙම දාලා නම් ගහලා. ඒකට මගෙ පොත්. හය වසරෙන් පස්සෙ ඉටිකොලයක්වත් දැම්මෙ නෑ. කොල්ලෙක්ගෙන් ඒතරම් පිලිවෙලක් දැක්කමද කොහෙද.

"නාගන්න හසරැල්."

එයා ආවේ ශෝර්ට් එකකුත් ඇදන්. ඔලුව පිහිනගමන් ආව ටවල් එක මට දුන්නා. කොන්ඩෙ තාම තෙතයි..

"ඉන්න තෙතයිනේද කොන්ඩෙ තාම.හොදට පිහගන්න..ආ.."

"නාගෙන වරෙන්කො මම පිහගන්නම්."

තට්ටගෙඩිය වගේ ඔලුවෙ යාන්තම් වැවිලා තෙත බරිත උන කොන්ඩෙන් මම ටවල් එක පැටලුවා. ඊටපස්සෙ ඒකෙන් එයාගෙ ඔලුව හොදට පිහදැම්මා. එතකොටනම් බබා වගේ ඉන්නවා..

"කොල්ලගෙ මොකක්ද වෙනසක් වෙලා තියෙනවානේ. ඇයි දන්නෑ මෙච්චර ලවු එකක්."

"අනේ වැඩේමයි අසනීපයක් උනොත් කියලා පිස්සෙ. එහෙම උනත් අම්මා බෙහෙත් දෙයිනෙ ඉතිම් මට මොකෝ."

"පලපුරුදුයි වගේ මේවා කරලම.."

"ඔයාට වගේ දේශානිලා මට හිටියෙ නෑ.."

මම ඒ ඇස් දිහා හොරැහින් බලන ගමන් කිවුවා.හිතුවා වගේම ආයෙ කලින් වගේ මූණ පුම්බගත්තා.ඒකි මොනාද අප්පා මෙච්චර මෙයාට කරලා තියෙන්නෙ.

"කවුද උබට දේශානියෙක් ගැන කිවුවෙ."

"බීලා කියෙවුවෙ."

"පල නාගෙන වරෙන්."

"නාලා අදින්නෙ මොකක්ද මම."

"මගෙ ඒවනම් අදින්න බැරිවෙයි. අපෙ මල්ලිගෙ පරණ ඇදපුවා ඇති. ඕකා ලෝභයා දෙන්න දෙන්නෑ කාටවත්..මම එකක් බලන්නම්කො."

නාන්න ආවට මේවයෙන් නාලා පුරුදු නෑ. ඒ උනාට මහ දෙයක් නෑ. ශවර් එක ඇරලා කාලෙකින් සනීපෙට නෑවෙ. ගෙදරනම් ලිදෙන් නාන්නෙ. ඒකෙ වතුර ටික ඇදලා නාන්න හෙන ගේමක් දෙන්න එපැයි. නාලා ආකර්ෂ දීපු ටවල් එකත් මම ඉනේ පටලන් එලියට ආවා. ඇද උඩ ශෝර්ට් එකකුයි අත් නැති ස්කින එකකුයි දිගෑරලා තිබ්බා.

"ඕවා තමා තියෙන්නෙ. හාල්මැස්සා වගේ බලපන් ඇගේ කටු ටික විතරයි."

"අනේ මම කෙට්ටු නෑ ඔයාලා අලියො වගෙ උනාට මම මොනා කරන්නද."

මම ඒක ඇදගන ඔලුව පිහගත්තා. නැත්තම් අරයගෙ විතරක් බොරුවට පිස්සා කියයි. ආකර්ෂ එයාගෙ පාඩම් මේසෙ වාඩිවෙලා ගානක් හදනවා..මම එතන තිබ්බ ස්ටූල් එකකින් වාඩි උනා..